لیبیا دولت عالی کینگشی نینگ باشلیغی خالد المشری, اولکه نینگ شرقیده گی مشروع بولمه گن کوچ لرنینگ باشلیغی خلیفه حفتر گه باغلیق ملیشه لرنینگ هجوم لری گه مانع بولیش اوچون تورکیه بیلن کیلیشیب آلگن لیک لری نی معلوم قیلدی.
خالد المشری, پایتخت رباط ده مراکش تشقی ایش لر وزیری ناصر بوریتا بیلن اورتاق مطبوعاتی کنفرانس ترتیب له دی.
لیبیا دولت عالی کینگشی نینگ باشلیغی, "ملی وفاق حکومتی, حفتر نینگ 6 الی 10 اولکه تامانیدن قوللب- قوتله نیشی آرتیدن تورکیه دن یاردم طلب ایتدی.  اوشبو اولکه لرنینگ همه سی گه قرشی مشروعیتی میز نی مدافعه قیلیش کوچی گه ایگه ایمس ایدیک" دییه قید ایتدی.
المشری, لیبیا نینگ 2013- ییل دن بیری بیرلشگن عرب امیرلیک لری دن تشقری, مصر و باشقه اولکه لرنینگ هم هجومی گه دوچ کیلیب قالگن لیگی نی بیلدیررایکن, اوشبو وضعیت نینگ خلق ارا قرار لر گه ضد ایکن لیگی نی ایسله تیب اوتدی.
"حفتر, کوپلب اولکه لر دن یاردم طلب ایتیب طرابلس چیگره لری گه قدر کیلگچ تورکیه دن یاردم طلب ایتیش دن باشقه چاره قالمه دی.  البته که آچیق و انیق بیر کیلیشوو دن عبارت بولدی" دییه قید ایتگن المشری, اوز لری حفتر نی قوللب- قوتلرایکن, تورکیه نینگ مشروع حکومت نی حمایه قیلیشی نی ایستمیاتگن اولکه لر نی تنقید قیلدی.
میلادی 2019- ییل 27 نوامبرده, "خوفسیزلیک و حربی همکارلیک کیلیشووی" دایره سیده ایککی اولکه نینگ خلق ارا حقوق دن کیلیب چیققن حق لری نینگ قورینیشی اوچون, تورکیه بیلن لیبیا اورته سیده, "دینگیز مسئولیت ساحه لری نینگ چیگره لنتیریلیشی بوییچه کیلیشوو" امضالنگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
